CELEX: 62006CA0002
Language: el
Date: 2008-02-12 00:00:00
Title: Υπόθεση C-2/06: Απόφαση του Δικαστηρίου (τμήμα μείζονος συνθέσεως) της 12ης Φεβρουαρίου 2008 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Willy Kempter KG κατά Hauptzollamt Hamburg-Jonas (Εξαγωγή βοοειδών — Επιστροφές λόγω εξαγωγής — Διοικητική απόφαση που έχει καταστεί απρόσβλητη — Ερμηνεία απόφασης του Δικαστηρίου — Αποτέλεσμα προδικαστικής απόφασης που εξέδωσε το Δικαστήριο μετά τη διοικητική αυτή απόφαση — Επανεξέταση και ανάκληση — Χρονικοί περιορισμοί — Ασφάλεια δικαίου — Αρχή της συνεργασίας — Άρθρο 10 ΕΚ)

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/3
            
         Απόφαση του Δικαστηρίου (τμήμα μείζονος συνθέσεως) της 12ης Φεβρουαρίου 2008 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Willy Kempter KG κατά Hauptzollamt Hamburg-Jonas
   (Υπόθεση C-2/06) (1)
   
   (Εξαγωγή βοοειδών - Επιστροφές λόγω εξαγωγής - Διοικητική απόφαση που έχει καταστεί απρόσβλητη - Ερμηνεία απόφασης του Δικαστηρίου - Αποτέλεσμα προδικαστικής απόφασης που εξέδωσε το Δικαστήριο μετά τη διοικητική αυτή απόφαση - Επανεξέταση και ανάκληση - Χρονικοί περιορισμοί - Ασφάλεια δικαίου - Αρχή της συνεργασίας - Άρθρο 10 ΕΚ)
   (2008/C 79/03)
   Γλώσσα διαδικασίας: η γερμανική
   Αιτούν δικαστήριο
   Finanzgericht Hamburg
   Διάδικοι στην υπόθεση της κύριας δίκης
   Willy Kempter KG
   κατά
   Hauptzollamt Hamburg-Jonas
   Αντικείμενο της υποθέσεως
   Αίτηση για την έκδοση προδικαστικής αποφάσεως — Finanzgericht Hamburg — Ερμηνεία του άρθρου 10 της Συνθήκης ΕΚ, όπως έχει ερμηνευτεί με την απόφαση του Δικαστηρίου, της 13ης Ιανουαρίου 2004, στην υπόθεση C-453/00, Kühne & Heitz — Επανεξέταση και διόρθωση εκ μέρους διοικητικού οργάνου αποφάσεώς του η οποία έχει καταστεί απρόσβλητη, προκειμένου να ληφθεί υπόψη η ερμηνεία της εφαρμοστέας κοινοτικής διατάξεως, που έδωσε εν τω μεταξύ το Δικαστήριο, μολονότι ο αποδέκτης της αποφάσεως δεν είχε προβάλει παράβαση αυτής της διατάξεως στο πλαίσιο της αρχικής του προσφυγής και ζήτησε επανεξέταση της αιτήσεώς του 21 μήνες μετά την έκδοση αυτής της αποφάσεως
   Διατακτικό της αποφάσεως
   
               1)
            
            
               Στο πλαίσιο διαδικασίας ενώπιον διοικητικού οργάνου με σκοπό την επανεξέταση διοικητικής απόφασης που κατέστη απρόσβλητη κατόπιν απόφασης δικαστηρίου κρίνοντος σε τελευταίο βαθμό, η οποία, βάσει μεταγενέστερης νομολογίας του Δικαστηρίου, στηρίχτηκε σε εσφαλμένη ερμηνεία του κοινοτικού δικαίου, το δίκαιο αυτό δεν απαιτεί ο προσφεύγων στην κύρια δίκη να έχει επικαλεστεί το κοινοτικό δίκαιο στο πλαίσιο της ένδικης προσφυγής που άσκησε κατά της εν λόγω διοικητικής απόφασης βάσει του εσωτερικού δικαίου.
            
         
               2)
            
            
               Το κοινοτικό δίκαιο δεν επιβάλλει χρονικό περιορισμό για την υποβολή αίτησης επανεξέτασης διοικητικής απόφασης που έχει καταστεί απρόσβλητη. Ωστόσο, τα κράτη μέλη είναι ελεύθερα να καθορίσουν εύλογες προθεσμίες προσφυγής σύμφωνα με τις κοινοτικές αρχές της αποτελεσματικότητας και της ισοδυναμίας.
            
         
      (1)  ΕΕ C 60 της 11.3.2006.